‘सच्ची करुणा इस स्पष्ट स्वीकृति अथवा मान्यता पर आधारित है कि हमारी ही तरह अन्य भी सुख की कामना करते हैं और उन्हें दुःख से मुक्ति पाने का पूरा अधिकार है। इस आधार पर व्यक्ति दूसरों की भलाई के प्रति संवेदनशील हो जाता है फिर चाहे उसका स्वयं के प्रति व्यवहार कैसा भी क्योँ न हो।‘ बहुत लोगोँ ने दलाई लामा से मानवता के समक्ष आ रही आज की कठिनाइयों के संबंध में सम्बोधित करने को कहा है। लंदन में दिए गए इन व्याख्यानों में उन्होंने व्यापक विषयों पर चर्चा की है, जिनमें बॉसनिया, जातीय विद्वेश, नारी स्थिति और पर्यावरण की रक्षा संबंधी विषय शामिल हैं। आधुनिक जीवन इतना अधिक उलझनों और दुःखों से भरा है कि लोगों को अपने क्रोध और घृणा का सामना करने के लिए साहस चाहिए, जिससे उनके जीवन और संबंधों में परिवर्तन लाया जा सके। दलाई लामा ने बड़ी ही स्पष्ट और सरल शैली में यह समझाया है कि हम किस प्रकार अच्छी तरह जीयें और मृत्यु को स्वीकार करें, और किस तरह अपने दैनिक जीवन में प्रज्ञा और करुणा लाएँ।